রাজ্যের আসন্ন পঞ্চায়েত নির্বাচনকে সামনে রেখে এবার এফএম রেডিও স্টেশন খোলার ভাবনা পশ্চিমবঙ্গ রাজ্য বিজেপির।
দেশের প্রত্যন্ত গ্রামাঞ্চলের মানুষের কাছে পৌছতে ভারতের প্রধানমন্ত্রীর রেডিও বার্তা মন কি বার্তা ইতিমধ্যেই জনপ্রিয় হয়েছে। এবার পশ্চিমবঙ্গে জনসংযোগ বাড়াতে রেডিওকেই অস্ত্র করতে চায় রাজ্য বিজেপি।
পঞ্চায়েত নির্বাচনকে সামনে রেখে এবার এফএম রেডিও স্টেশন খোলার ভাবনা পশ্চিমবঙ্গ রাজ্য বিজেপির। রাজ্যের বিভিন্ন প্রান্তে দলীয় মতাদর্শ এবং কেন্দ্রের কর্মসূচি তুলে ধরতেই এই ভাবনা। তবে কি দলীয় সংগঠনের ওপর ভরসা রাখতে না পেরে রেডিওকেই জনসংযোগের হাতিয়ার করতে চায় বিজেপি? প্রশ্ন উঠছে দলের অন্দরেই বলে দলীয় সূত্রের খবর। রাজ্যের আসন্ন পঞ্চায়েত নির্বাচনে তৃনমূল কংগ্রেসের ঘাসফুলের পাল্লাতে পাল্লা দিয়েই পদ্ম ফুল ফোটাতে মরিয়া বিজেপি-অর্থাৎ গেরুয়া শিবিরও। দেশের প্রত্যন্ত গ্রামাঞ্চলের মানুষের কাছে পৌছতে ভারতের প্রধানমন্ত্রীর রেডিও বার্তা মন কি বার্তা ইতিমধ্যেই জনপ্রিয় হয়েছে। এবার পশ্চিমবঙ্গে জনসংযোগ বাড়াতে রেডিওকেই অস্ত্র করতে চায় রাজ্য বিজেপি। আসন্ন পঞ্চায়েত নির্বাচনকে সামনে রেখে একটি এফএম রেডিও স্টেশন খোলার কথা ভাবছে রাজ্য বিজেপি। স্থানীয়স্তরে এই এফএম স্টেশনের মাধ্যমে দলীয় মতাদর্শ এবং কেন্দ্রের বিভিন্ন কর্মসূচি তুলে ধরতে চায় বিজেপি।বিশেষজ্ঞদের মতে, বিজেপির মতাদর্শ প্রচারের উদ্দেশ্যেই এই উদ্যোগ। রাজ্যস্তরে যে এমন ভাবনা চলছে, তা স্বীকার করেছেন দিলীপ ঘোষও। বিজেপি রাজ্য সভাপতির বক্তব্য, রেডিও, এফএম-এর মাধ্যমে প্রচার করার ভাবনা চিন্তা চলছে। পঞ্চায়েত এলাকায় গ্রামের মানুষের কাছে দলের কথা তুলে ধরতে রেডিওতে প্রচার। আলোচনা, নাটক, এসবের মধ্যে দিয়ে প্রচার চলবে। গ্রামের মানুষ টিভি তো সবসময় দেখেন না। রেডিওটা প্রায় সকলেই শোনে।কিন্তু এখানেই বিতর্ক। তবে কি পঞ্চায়েত নির্বাচনের আগে দলীয় সংগঠনের ওপর ভরসা রাখতে পারছে না বিজেপি? প্রশ্ন দলের অন্দরেই। দলীয় সূত্রে খবর, আগামী কাল শনিবারই কলকাতার ন্যাশনাল লাইব্রেরিতে পঞ্চায়েত নির্বাচন নিয়ে বিজেপির কর্মশালাও শুরু হচ্ছে। প্রচারের গাইডলাইন, প্রার্থী বাছাই সহ একাধিক বিষয়ের পাশাপাশি কর্মশালায় এফএম স্টেশন প্রসঙ্গও উঠতে পারে বলে দলীয় সূত্রের খবর।